બે કલાક સુધી અસંતુષ્ટોની મિટિંગ ચાલી હતી. જેમાં ઇન્દ્રનીલ વિરુધ્ધ જે અસંતોષ વ્યક્ત થયો હતો તેમા ઇન્દ્રનીલ પોતાની રીતે પાર્ટી ચલાવે છે, નાના કાર્યકરો સાથે તોછડાઇભર્યુ વર્તન થાય છે, પોતાની ગુડબુકમાં હોય તેવા કાર્યકર્તા-આગેવાનોને રાહુલ ગાંધી સાથે મુલાકાત કરાવી, પૈસાના જોરે પક્ષના આગેવાનોને રિઝવે છે. સ્વ.શાંતાબેન ચાવડાના પરિવારજનોને સાંત્વના આપવા કે પાર્ટીના વરિષ્ઠ મનોહરસિંહજી(દાદા)ની ખબર પૂછવા રાહુલ ગાંધીને લઇ જવાના બદલે પોતાના કોમર્શિયલ દાંડિયારાસમાં લઇ ગયા, વિધાનસભા બેઠક 68માં ઇન્દ્રનીલનું પ્રભુત્વ હજુ બરકરાર છે. તે સીટ પર ઇન્દ્રનીલને ટિકિટ આપી ન્યૂ રાજકોટમાં પાટીદાર સમાજને ટિકિટ આપવામાં આવે તો સીટ વધુ સલામત થઇ જશે આવા તો અનેક મુદ્દાઓ તૈયાર થયા છે અને મુદ્દાઓને લઇને આગામી દિવસોમાં પ્રદેશના મહામંત્રી ડો.હેમાંગ વસાવડાની આગેવાની હેઠળ ઇન્દ્રનીલથી નારાજ જૂથ પ્રદેશના પ્રભારીને મળવા જશે તેવું નક્કી કરાયું હતું.